CELEX: 32012D0493
Language: lt
Date: 1332460800000
Title: 2012/493/ES: 2012 m. kovo 23 d. Tarybos sprendimas, kuriuo suteikiami įgaliojimai pradėti derybas dėl tarptautinio susitarimo dėl ES ir LAKR fondo kaip tarptautinės organizacijos sukūrimo

6.9.2012   
            
            
               LT
            
            
               Europos Sąjungos oficialusis leidinys
            
            
               L 240/1
            
         TARYBOS SPRENDIMAS
   2012 m. kovo 23 d.
   kuriuo suteikiami įgaliojimai pradėti derybas dėl tarptautinio susitarimo dėl ES ir LAKR fondo kaip tarptautinės organizacijos sukūrimo
   (2012/493/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į 218 straipsnio 3 ir 4 dalis,
   atsižvelgdama į Europos Komisijos rekomendaciją,
   kadangi turėtų
   būti pradėtos derybos tarp Europos Sąjungos bei jos valstybių narių ir Lotynų Amerikos ir Karibų regiono šalių siekiant sudaryti tarptautinį susitarimą dėl ES ir LAKR fondo kaip tarptautinės organizacijos sukūrimo,
   PRIĖMĖ ŠĮ SPRENDIMĄ:
   1 straipsnis
   1.   Komisijai suteikiami įgaliojimai pradėti derybas dėl Europos Sąjungos bei jos valstybių narių ir Lotynų Amerikos ir Karibų regiono šalių tarptautinio susitarimo dėl ES ir LAKR fondo kaip tarptautinės organizacijos sukūrimo.
   2.   Derybos vedamos remiantis derybiniais nurodymais, išdėstytais šio sprendimo priedėlyje.
   2 straipsnis
   Komisija yra skiriama Sąjungos derybininke.
   3 straipsnis
   Derybos vedamos konsultuojantis su Lotynų Amerikos darbo grupe (COLAT/AMLAT).
   4 straipsnis
   Šis sprendimas skirtas Komisijai.
   
      Priimta Briuselyje 2012 m. kovo 23 d.
      
         
            Tarybos vardu
         
         
            Pirmininkė
         
         C. ASHTON